2019. gada Noteikumi Nr.

Rīgā (prot. Nr.   .§)

**Grozījumi Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību”**

*Izdoti saskaņā ar*

*Valsts pārvaldes iekārtas likuma*

 *98. panta trešo daļu*

1. Izdarīt Ministru kabineta 2017. gada 4. jūlija noteikumos Nr. 401 “Noteikumi par valsts pārvaldes vienoto klientu apkalpošanas centru veidiem, sniegto pakalpojumu apjomu un pakalpojumu sniegšanas kārtību” (Latvijas Vēstnesis, 2017, 140. nr.) šādus grozījumus:

* 1. papildināt noteikumus ar 2.6. apakšpunktu šādā redakcijā:

“2.6. pilnvarotais e-pakalpojums - e-pakalpojums, kuru fiziskas personas vārdā piesaka vienotā klientu apkalpošanas centra darbinieks uz pilnvarojuma pamata, ja fiziskai personai nav pieejami personas elektroniskās identifikācijas līdzekļi.”.

* 1. izteikt 17.3. apakšpunktu šādā redakcijā:

“17.3. konsultē par e-pakalpojuma pieteikšanu vai piesaka e - pakalpojumu atbilstoši klienta pilnvarojumam, ja e - pakalpojuma tehnoloģiskais risinājums to pieļauj;”.

* 1. izteikt 20.13. apakšpunktu šādā redakcijā:

 “20.13. konsultē par e-pakalpojuma pieteikšanu vai piesaka e-pakalpojumu atbilstoši klienta pilnvarojumam, ja e - pakalpojuma tehnoloģiskais risinājums to pieļauj;”.

1.4. izteikt 22. punktu šādā redakcijā:

“22. Lai saņemtu administratora līmeņa piekļuves tiesības pakalpojumu vadības sistēmai, pašvaldība, iestāde vai pakalpojuma turētājs nosūta ministrijai pieteikumu par piekļuves tiesību piešķiršanu (2. pielikums).”.

1.5. papildināt IV. nodaļu ar 22.1 punktu šādā redakcijā:

“22.1 Lai pieteiktu pilnvaroto e - pakalpojumu vienotā klientu apkalpošanas centra darbiniekam ir šādi pienākumi:

22.11. pārbaudīt klienta personas identitāti;

22.12. identificēt sevi valsts pārvaldes pakalpojumu portālā, izmantojot kvalificētu elektroniskās identifikācijas līdzekli;

22.13. informēt klientu par personas datu izmantošanu pilnvarotā e-pakalpojuma pieteikšanā un saņemt klienta rakstveida pilnvarojumu, ko noformē divos eksemplāros, no kuriem vienu atbilstoši Arhīvu likuma prasībām glabā vienotais valsts un pašvaldības klientu apkalpošanas centrs, otru izsniedz klientam;

22.14. apstrādāt e-pakalpojuma saņemšanai nepieciešamos klienta personas datus saskaņā ar fizisko personu datu aizsardzības jomu regulējošiem normatīvajiem aktiem;

22.15. pieteikt pilnvaroto e - pakalpojumu;

22.16. informēt klientu par pakalpojuma izpildes plānoto laiku, ja e - pakalpojuma tehnoloģiskais risinājums to pieļauj;

22.17. informēt klientu par pakalpojuma rezultātu, ja e - pakalpojuma tehnoloģiskais risinājums to pieļauj un klients to pieprasījis.”.

1.6. svītrot 1. pielikumā 2.3. apakšpunktu.

1.7. aizstāt 1. pielikuma 3.13. apakšpunktā vārdus “Šengenas vīzas pieteikums” ar vārdiem “Ziņas par personas rīcībspēju”.

1.8 aizstāt 1. pielikuma 3.14. apakšpunktā vārdus “Latvijas pilsonības iegūšanas ceļvedis – konsultants” ar vārdiem “Personas kodu atbilstība vienai personai”.

1.9. papildināt 1. pielikumu ar 3.15. apakšpunktu šādā redakcijā:

 “3.15. aktuālais un iepriekšējais personas kods”.

1.10. aizstāt 1. pielikuma 6.19. apakšpunktā vārdus “vienreizējs pabalsts mirušā pensionāra laulātajam (pensionāram)” ar vārdiem “pabalsts mirušā pensijas saņēmēja laulātajam”.

1.11. izteikt 2. pielikumu šādā redakcijā:

“2. pielikums

Ministru kabineta

2017. gada 4. jūlija

noteikumiem Nr. 401

**Par administratora līmeņa lietotāja tiesību piešķiršanu Valsts un pašvaldības vienotā klientu apkalpošanas centra pakalpojumu vadības sistēmai pakalpojumucentri.lv**

Lūdzam piešķirt/anulēt (atzīmēt vajadzīgo) administratora piekļuves tiesības Valsts un pašvaldību vienotā klientu apkalpošanas centra pakalpojumu vadības sistēmai www.pakalpojumucentri.lv šādiem darbiniekiem:

|  |  |  |  |  |  |
| --- | --- | --- | --- | --- | --- |
| Vārds un uzvārds | E-pasta adrese | Tālruņa numurs | Amats | Vienotā klientu apkalpošanas centra nosaukums/iestāde | Termiņš |
|  |  |  |  |  |  |
|  |  |  |  |  |  |

Piezīmes.

1. Pieprasījumu iesniedz parakstītu ar drošu elektronisko parakstu un laika zīmogu.

2. Administratora līmeņa lietotāja tiesības tiek piešķirtas uz noteiktu termiņu vai pastāvīgi.

3. Darbiniekam, kuram tiek piešķirtas administratora līmeņa lietotāja tiesības Valsts un pašvaldības vienotā klientu apkalpošanas centra pakalpojumu vadības sistēmai pakalpojumucentri.lv, tiek noteiktas pilnvaras pēc nepieciešamības piešķirt un noņemt pakalpojumu vadības sistēmas lietotāja tiesības.

4. Darbinieks, kuram tiek piešķirtas administratora līmeņa lietotāja tiesības Valsts un pašvaldības vienotā klientu apkalpošanas centra pakalpojumu vadības sistēmai pakalpojumucentri.lv, ir atbildīgs par savlaicīgu pakalpojumu vadības sistēmas lietotāja tiesību piešķiršanu un atņemšanu.”.

2. Noteikumi stājas spēkā 2019. gada 1. martā.

Ministru prezidents Krišjānis Kariņš

Vides aizsardzības un

reģionālās attīstības ministrs Juris Pūce